stanford-oval/wikipedia huggingface dataset:
วัดนรนาถสุนทริการาม
ประวัติ

วัดนรนาถสุนทริการาม  เดิมชื่อว่า  “วัดเทพยพลี”  บางคนเรียกเพื้ยนไปเป็น  วัดฉิมพลี  สันนิษฐานว่าน่าจะสร้างขึ้นระหว่างปลายรัชสมัยพระบาทสมเด็จพระพุทธยอดฟ้าจุฬาโลกมหาราช ถึงก่อน พ.ศ. 2394 ซึ่งเป็นปีที่รัชกาลที่ 4 โปรดเกล้าฯให้ขุดคลองผดุงกรุงเกษม และคลองนี้ได้ตัดผ่าน พื้นที่ของวัดเทพยพลีด้วย  ต่อมาสมัยต้นรัชกาลที่ 5 พระยาโชฎีกราชเศรษฐี (เถียน โชติกเสถียร)  ครั้งยังเป็นพระยานรนาถภักดี กับคุณหญิงสุ่น (ภรรยา) ได้มีจิตศรัทธาสละทรัพย์ทำการปฏิสังขรณ์วัด แทบจะกล่าวได้ว่าเป็นการสร้างวัดขึ้นใหม่เพราะ ได้สร้างพระอุโบสถ  พระวิหาร  ศาลาการเปรียญ  พระเจดีย์ และกุฏิสงฆ์ใหม่หมด แม้แผ่นศิลาสี่เหลี่ยมจำนวนมากที่ปูภายใน บริเวณวัดก็สั่งมาจากเมืองจีน  ครั้นปฏิสังขรณ์เสร็จเรียบร้อย  ก็ได้น้อมเกล้าฯ ถวายแด่รัชกาลที่ 5 ซึ่งพระองค์ท่านก็ทรงรับไว้ เป็นพระอารามหลวงและได้ทรงแปลงให้เป็นวัดฝ่ายธรรมยุติกนิกาย  พระราชทานนามวัดใหม่ว่า  “วัดนรนาถสุนทริการาม”  ตั้งแต่ พ.ศ. 2418  เป็นต้นมา
ครั้นต่อมา ในสมัยรัชกาลที่ 7 ได้ทรงเห็นความทรุดโทรมของวัดในคราวเสด็จพระราชดำเนินไปทรงถวายผ้าพระกฐิน  จึงทรงพระกรุณาโปรดเกล้าฯ ให้ทำการซ่อมแซมหมดทั้งวัด ต่อมา พ.ศ. 2475 สมเด็จพระเจ้าบรมวงศ์เธอ เจ้าฟ้านิภานภดล วิมลประภาวดี กรมขุนอู่ทองเขตขัติยนารี พระราชธิดาในพระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฎ ปิยมหาราชปดิวรัดา ได้ทรงช่วยซ่อมพระอุโบสถ พระวิหาร และกุฏิสงฆ์อีกครึ่งหนึ่ง ในสมัยสงครามเอเชียบูรพา ปูชนียวัตถุภายในวัดแตกร้าวหักพังเพราะแรงสะเทือน ภายหลังเมื่อสงครามสงบแล้ว ต่อมาใน ระยะหลังๆ ทางวัดได้ทำการบูรณะซ่อมแซมบ้างและสร้างกุฏิสงฆ์ศาลาการเปรียญ  และตึกสามัคคีเนรมิตเพิ่ม
ลำดับเจ้าอาวาส

นับตั้งแต่ก่อตั้งมา เท่าที่ปรากฏหลักฐานสืนค้นได้ วัดนรนาถฯ มีเจ้าอาวาสตามลำดับดังนี้
| 0 | 1 | 2 | 3 |
| --- | --- | --- | --- |
| ลำดับที่ | รายนาม | เริ่มวาระ | สิ้นสุดวาระ |
| 1 | พระครูปัณฑรธรรมสโมทาน (สด) | พ.ศ. 2418 |  ? |
| รักษาการ | พระครูพันธสีลาจารย์ (พันธ์) | พ.ศ. 2436 |  ? |
| 2 | พระศรีจันทรคุณ (ศรีจันทร์ กนฺตสีโล) | พ.ศ. 2436 | พ.ศ. 2444 |
| 3 | สมเด็จพระมหามุนีวงศ์ (สนั่น จนฺทปชฺโชโต) | พ.ศ. 2501 | พ.ศ. 2541 |
| 4 | พระธรรมบัณฑิต (ศิลา สิทฺธิธมฺโม) | พ.ศ. 2541 | พ.ศ. 2550 |
| รักษาการ | พระพรหมมุนี (จุนท์ พฺรหฺมคุตฺโต) | พ.ศ. 2550 | พ.ศ. 2551 |
| 5 | พระราชสารเมธี (สุริยันต์ จนฺทปญฺโญ) | พ.ศ. 2551 | ปัจจุบัน |
แหล่งข้อมูลอื่น

แผนที่และภาพถ่ายทางอากาศของ วัดนรนาถสุนทริการาม
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°46′11″N 100°30′10″E﻿ / ﻿13.769646°N 100.502884°E﻿ / 13.769646; 100.502884
พระวิหาร
เจดีย์ประธาน
ย่านประตูน้ำ

| --- | --- |
แยกประตูน้ำในยามค่ำคืน

ชื่ออักษรไทย: ประตูน้ำ
ชื่ออักษรโรมัน: Pratu Nam
รหัสทางแยก: N024 (ESRI), 022 (กทม.)
ที่ตั้ง: เขตราชเทวี กรุงเทพมหานคร
ทิศทางการจราจร
↑: ถนนราชปรารภ » แยกมักกะสัน
→: ถนนเพชรบุรี » แยกชิดลม-เพชรบุรี
↓: ถนนราชดำริ » แยกราชประสงค์
←: ถนนเพชรบุรี » แยกราชเทวี
ย่านประตูน้ำ เป็นชื่อย่านและทางแยกหนึ่งในเขตราชเทวี กรุงเทพมหานคร ซึ่งเป็นจุดตัดระหว่างถนนเพชรบุรี ถนนราชดำริ และถนนราชปรารภ และใกล้กับศูนย์การค้าเซ็นทรัลเวิลด์ (เวิลด์เทรดเซ็นเตอร์) อันเป็นย่านธุรกิจที่สำคัญแห่งหนึ่งของกรุงเทพมหานคร มีการจราจรพลุกพล่านตลอดทั้งวัน นอกจากนี้แล้วยังเป็นที่ตั้งของท่าประตูน้ำ เป็นท่าเรือโดยสารคลองแสนแสบ ที่อยู่ใต้สะพานเฉลิมโลก 55 อันเป็นสะพานข้ามคลองแสนแสบอีกด้วย
ชื่อ "ประตูน้ำ" มาจากประตูน้ำสระปทุมวัน หรือประตูน้ำวังสระปทุม ที่อยู่ในวังสระปทุมที่อยู่ใกล้เคียง อันเป็นประตูน้ำที่พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้กระทรวงเกษตราธิการสร้างขึ้นเมื่อปี พ.ศ. 2448 เพื่อทดน้ำจากคลองแสนแสบเพื่อใช้ในการเกษตรแก่ราษฎร รวมถึงปรับระดับน้ำให้แล่นเรือและแพได้ ซึ่งประตูน้ำที่สร้างขึ้นในคราวเดียวกันนั้นของคลองแสนแสบ มีทั้งสิ้น 3 แห่ง คือ ประตูน้ำวังสระปทุม ประตูน้ำบางขนาก และประตูน้ำท่าไข่
นอกจากนี้แล้ว บริเวณประตูน้ำฝั่งถนนเพชรบุรียังเป็นแหล่งร้านอาหารหลายประเภท เช่น หมูสะเต๊ะ, กระเพาะปลา, เปาะเปี๊ยะสด ที่ขึ้นชื่อคือ ข้าวมันไก่ ซึ่งบางร้านยังเป็นร้านที่ได้รับการแนะนำเป็นบีบกูร์ม็องจากมิชลินไกด์อีกด้วย
ประวัติ > สร้างเมือง

ในสมัยพระบาทสมเด็จพระนั่งเกล้าเจ้าอยู่หัวมีการขุดคลองแสนแสบ เริ่มมีการพัฒนาโครงข่ายการสัญจรไปยังพื้นที่ทางชานเมืองฝั่งตะวันออก ส่งผลทำให้มีคนเข้ามาอยู่อาศัยริมคลองมากขึ้น เมื่อ พ.ศ. 2410 มีการสร้างวัดปทุมวนารามราชวรวิหารเป็นศูนย์กลางของชุมชน มีแขกมักกะสันมาตั้งบ้านเรือนบริเวณทางตะวันออกของย่านประตูน้ำหรือในแขวงมักกะสันในปัจจุบัน
ประวัติ > ตลาดน้ำ

ในสมัยพระบาทสมเด็จพระจุลจอมเกล้าเจ้าอยู่หัว เมื่อ พ.ศ. 2430 มีการสร้างถนนเพชรบุรี พ.ศ. 2445 สร้างถนนราชดำริ และ พ.ศ. 2448 มีการสร้างประตูน้ำเพื่อกักเก็บน้ำในคลองแสนแสบ เพื่อใช้ในการเกษตรแก่ราษฎร รวมถึงปรับระดับน้ำให้แล่นเรือและแพได้ ซึ่งประตูน้ำที่สร้างขึ้นในคราวเดียวกันนั้นของคลองแสนแสบ มีทั้งสิ้น 3 แห่ง คือ ประตูน้ำวังสระปทุม ประตูน้ำบางขนาก และประตูน้ำท่าไข่
สำหรับประตูน้ำวังสระปทุม มีขนาดกว้าง 10 วา (20 เมตร) ยาว 3 เส้น (120 เมตร) ซึ่งในประกาศของกระทรวงเกษตราธิการระบุว่า พระอาทรธนพัฒ และสอาดผู้เป็นภรรยา น้อมเกล้าฯ ถวายที่ดินตำบลประทุมวันเพื่อใช้ในการก่อสร้าง
ทำให้เรือที่วิ่งมาจากพื้นที่ชั้นในและพื้นที่หัวเมืองตะวันออก ต้องมาจอดเรือรอก่อนผ่านประตูน้ำ ทำให้เกิด ตลาดประตูน้ำ มีลักษณะเป็นตลาดสดในรูปแบบตลาดน้ำ ต่อมามีการพัฒนาสร้างบ้านเรือนและร้านค้าที่สร้างเป็นอาคารชั่วคราวในพื้นที่ว่างบริเวณริมสองฝั่งคลองแสนแสบ
ประวัติ > ตลาดบก

พ.ศ. 2450 มีรถรางกรุงเทพเชื่อมระหว่างถนนสีลมกับประตูน้ำ พ.ศ. 2451 รถเมล์นายเลิศวิ่งระหว่างสี่พระยาถึงสีลมและจากสีลมถึงประตูน้ำ พ.ศ. 2452 มีการสร้างสะพานเฉลิมโลก 55 จน พ.ศ. 2464 พระยาภักดีนรเศรษฐ (เลิศ เศรษฐบุตร) ได้สร้างอาคารพาณิชย์ขนาดใหญ่ ชื่อ ตลาดริมน้ำนายเลิศ ทางตะวันตกตรงจุดตัดของถนนเพชรบุรีและถนนราชปรารภ ขายอาหารสด อาหารแห้งนานาชนิด มีการสร้างร้านค้า อาคารในลักษณะอาคารถาวร ตึกแถว 1–2 ชั้น ถือเป็นจุดเริ่มต้นของตลาดบกในพื้นที่นี้
ในสมัยพระบาทสมเด็จพระมงกุฎเกล้าเจ้าอยู่หัว นายเลิศได้ทำการวิ่งเรือเมล์ขาว เส้นทางจากประตูน้ำไปอำเภอหนองจอก หลังสงครามโลกครั้งที่หนึ่ง มีการสร้างตลาดเฉลิมโลกริมคลองแสนแสบ ตรงสะพานเฉลิมโลก 55 เป็นตลาดสดขนาดใหญ่มีหลังคายกสูงและมีอาคารครึ่งตึกครึ่งไม้สูง 1–2 ชั้น ภายหลังมีการสร้างโรงภาพยนตร์เฉลิมโลกทางตะวันออกของตลาดเฉลิมโลก ในช่วงก่อนสงครามโลกครั้งที่สอง ย่านประตูน้ำเป็นแหล่งชุมชนและมีตลาดใหญ่เปิด 24 ชั่วโมง หลังสงครามโลกครั้งที่สอง พื้นที่ฝั่งตลาดประตูน้ำ (อาคารใบหยกในปัจจุบัน) ได้ถูกทิ้งระเบิดจนกลายเป็นบ่อน้ำขนาดใหญ่ และมีสภาพเป็นแปลงผักผืนใหญ่และป่าหญ้า
พ.ศ. 2503 ตลาดเฉลิมโลกและโรงภาพยนตร์เฉลิมโลกที่ขวางถนนเพชรบุรี ถูกรื้อออกเพื่อตัดถนนเพชรบุรีตัดใหม่ ผ่ากลางตลาดเฉลิมโลกไปถึงถนนคลองตันที่มาจากพระโขนง พ.ศ. 2505 มีการสร้างตลาดเฉลิมลาภและตึกแถวหัวมุมบนซ้ายที่ถนนเพชรบุรีตัดกับถนนราชปรารภ และในอีกสี่ปีต่อมามีการสร้างสะพานข้ามแยกประตูน้ำในทิศทางจากแยกราชเทวีไปยังแยกชิดลม-เพชรบุรี นับเป็นสะพานข้ามแยกสำหรับรถยนต์แห่งแรกของไทย
ประวัติ > ย่านการค้า

พ.ศ. 2512 ได้มีการก่อสร้างศูนย์การค้าสมัยใหม่ในพื้นที่ประตูน้ำ คือ โรงแรมอินทราซึ่งประกอบด้วยโรงแรม ร้านอาหาร และศูนย์การค้าฮ่องกง โดยศูนย์การค้าอินทราหรือศูนย์การค้าราชปรารภอยู่ชั้นล่างของโรงแรมอินทรา หลังจากนั้นเมื่อ พ.ศ. 2514 ตลาดสดเฉลิมลาภมีสภาพเสื่อมโทรม ทำให้ได้เปลี่ยนสภาพตลาดสดเป็นร้านตัดเสื้อ มีกลุ่มเป้าหมายคือผู้หญิงทำงานกลางคืนจากสัตหีบ ผู้หญิงเหล่านี้มักพาฝรั่งมาด้วย แล้วขายเสื้อผ้าให้ชาวต่างประเทศแล้วจึงส่งกลับออกไปยังนอกประเทศ  แต่หลังจากเมื่อวันที่ 16 ตุลาคม พ.ศ. 2516 ฐานทัพของทหารอเมริกันได้ย้ายออกจากไทย ประกอบกับชาวต่างชาติในแถบตะวันออกกลางเข้ามาติดต่อเพื่อซื้อสินค้าถูกและปริมาณมาก ทำให้ย่านประตูน้ำเป็นแหล่งของเสื้อผ้าสำเร็จรูปแทน เกิดเป็นตลาดประตูน้ำ
ภายหลังมีโรงภาพยนตร์สตาร์ โรงภาพยนตร์สเตล่า แต่หลัง พ.ศ. 2526 ธุรกิจภาพยนตร์ซบเซาจึงได้รื้อ โรงภาพยนตร์สเตล่า แล้วสร้างเป็นอาคารใบหยก 1 อาคารที่สูงที่สุดในประเทศไทยในยุคนั้น พ.ศ. 2534 ย่านประตูน้ำมีความรุ่งเรืองมาก มีการพัฒนาพื้นที่โล่งเป็นพื้นที่ทางพาณิชย์ ยังมีโรงภาพยนตร์ในย่านนี้อีก คือ โรงภาพยนตร์พาราเมาท์ (ตรงข้ามห้างพันธุ์ทิพย์ในปัจจุบัน) โรงภาพยนตร์เพชรรามา (ปัจจุบันคือ เดอะพาลาเดียม เวิลด์ ชอปปิง) และโรงภาพยนตร์เมโทร (ปัจจุบันคือตึกเมโทรแฟชั่น) และโรงหนังพอลล่า กับโรงหนังดาด้า รวมถึงโรงแรมบางกอกพาเลช และศาลาไคเช็คชนม์
มีการสร้างห้างพันธุ์ทิพย์ (พ.ศ. 2528) เดิมค้าขายเสื้อผ้า ต่อมาเปลี่ยนมาเป็นค้าขายเกี่ยวกับอุปกรณ์คอมพิวเตอร์ มีการสร้างอาคารใบหยก 2 รื้อถอนตลาดเฉลิมโลกสร้างประตูน้ำคอมเพล็กซ์ ต่อมาคือห้างแพลตินั่มและเดอะพาลาเดียม เวิลด์ ชอปปิง
เมื่อ พ.ศ. 2528 เปิดทำการห้างเมโทรบนถนนเพชรบุรี เป็นห้างที่มีซูเปอร์มาร์เก็ต มีโรงภาพยนตร์ มีโรงแรม และมีธนาคารนครหลวงไทยสำนักงานใหญ่ และเมื่อเกิดวิกฤติการณ์เศรษฐกิจในปี พ.ศ. 2540 ทำให้ห้างเมโทรปิดตัวลง บริเวณซอยเพชรบุรี 23–31 แต่เดิมเป็นอาคารพาณิชย์สูง 3 ชั้น ต่อมาได้รื้อถอนอาคารพาณิชย์กลายเป็นลานขนาดประมาณ 5,000 ตารางเมตร ทำเป็นตลาดกลางคืนชื่อว่า ตลาดนีออน  เปิดทำการเมื่อ พ.ศ. 2559 แต่เมื่อเกิดวิกฤติการณ์การระบาดทั่วของโควิด-19 ตั้งแต่ พ.ศ. 2563  ทำให้ตลาดนีออนต้องปิดตัวลง ต่อมามีการรื้อถอนตลาดเฉลิมลาภเพื่อเตรียมสร้างโครงการพาณิชยกรรมแบบประสม รองรับการเปิดให้บริการของรถไฟฟ้าสายสีส้ม ส่วนพันธุ์ทิพย์ประตูน้ำ ถูกพัฒนาเป็นศูนย์อาหาร phenix ส่วนตลาดเฉลิมลาภที่รื้อถอนไปเตรียมพัฒนาเป็น เดอะ แพลทินั่ม สแควร์
สถานที่สำคัญ

ตลาดประตูน้ำ
อาคารใบหยก 2
พันธุ์ทิพย์พลาซ่า
คลองแสบแสบที่ตัดผ่านสวนปทุมวนานุรักษ์และห้างสรรพสินค้าแพลตตินัม ใกล้กับท่าเรือประตูน้ำ
ท่าเรือประตูน้ำ
พระมนตรีพจนกิจ (หม่อมราชวงศ์ชาย ชุมแสง)

| พระมนตรีพจนกิจ (หม่อมราชวงศ์ชาย ชุมแสง) |
| --- | --- |
รูปปั้นพระมนตรีพจนกิจ ที่เภสัชกรรมสมาคมฯ
เกิด: หม่อมราชวงศ์ชายสรรพศิลป์เครือวัลย์ 21 กรกฎาคม พ.ศ. 2428
เสียชีวิต: พ.ศ. 2478 (50 ปี)
ศิษย์เก่า: มหาวิทยาลัยมิวนิก, มิวนิก ประเทศเยอรมนี
อาชีพ: นักพฤกษศาสตร์ นักวิชาการเกษตร นักสาธารณสุข อาจารย์
มีชื่อเสียงจาก: นายกเภสัชกรรมสมาคมแห่งกรุงสยามคนแรก
คู่สมรส: คุณผิว ชุมแสง ณ อยุธยา
บุตร: เภสัชกร ศาสตราจารย์กิตติคุณ ดร. ม.ล. ประนต ชุมแสง และบุตรธิดา รวม 10 คน
บิดามารดา: หม่อมเจ้าเปล่ง ชุมแสง หม่อมวาศน์ ชุมแสง ณ อยุธยา
อำมาตย์โท พระมนตรีพจนกิจ (หม่อมราชวงศ์ชาย ชุมแสง) หรือ หม่อมราชวงศ์ชายสรรพศิลป์เครือวัลย์ ชุมแสง (21 กรกฎาคม พ.ศ. 2428 - พ.ศ. 2478) นายกเภสัชกรรมสมาคมแห่งกรุงสยามคนแรก นักพฤกษศาสตร์ และอาจารย์ชาวไทย
ประวัติ

พระมนตรีพจนกิจ เกิดเมื่อวันที่ 21 กรกฎาคม พ.ศ. 2428 ในรัชสมัยพระบาทสมเด็จพระจุลจอมเกล้าเจ้าอยู่หัว เป็นโอรสในหม่อมเจ้าเปล่ง ชุมแสง กับหม่อมวาศน์ ชุมแสง ณ อยุธยา เป็นพระนัดดาในพระเจ้าบรมวงศ์เธอ กรมหลวงสรรพศิลป์ปรีชา พระราชโอรสในพระบาทสมเด็จพระพุทธเลิศหล้านภาลัย พระบิดาประทานนามล้อกับพระนามของ พระองค์เจ้าชายชุมแสง หรือ พระเจ้าบรมวงศ์เธอ กรมหลวงสรรพศิลป์ปรีชา ว่า หม่อมราชวงศ์ชายสรรพศิลปเครือวัลย์ ชุมแสง (M.R. Chaisanpasil kruaivalaya) แต่เมื่อเข้ารับราชการท่านใช้เพียงชื่อสั้นว่า หม่อมราชวงศ์ชาย ชุมแสง
พระมนตรีพจนกิจ สมรสกับคุณผิว ชุมแสง ณ อยุธยา มีบุตร-ธิดา 9 คน
เภสัชกร ศาสตราจารย์กิตติคุณ ดร. หม่อมหลวงประนต ชุมแสง หัวหน้าภาควิชาอาหารเคมี คณะเภสัชศาสตร์ จุฬาลงกรณ์มหาวิทยาลัย เป็นบุตรชายคนโต
หม่อมหลวงประนต ชุมแสง สมรสกับเภสัชกรหญิงปทุมมาลย์ โพธิรังสิยากร บุตรีนายกระจ่าง โพธิรังสิยากร กับเจ้าจันทร์แสง ภาคิไนยเจ้าหลวงพิมพิสาร และปนัดดาเจ้าวังขวา (เฒ่า) กับเจ้าปิ่นแก้ว ธิดาเจ้าหลวงเทพวงศ์ลิ้นตอง เจ้าผู้ครองนครแพร่ มีบุตรธิดา 2 คน
พระมนตรีพจนกิจ ถึงแก่อนิจกรรมในปี พ.ศ. 2478 ในรัชสมัยพระบาทสมเด็จพระปรเมนทรมหาอานันทมหิดล
การศึกษา

พระมนตรีพจนกิจสอบไล่ได้ชั้น 6 ภาคภาษาไทยที่โรงเรียนสวนกุหลาบไทย และภาคภาษาอังกฤษจากโรงเรียนราชวิทยาลัย ได้เข้ารับราชการในกรมคลอง กระทรวงเกษตราธิการระยะหนึ่ง จึงได้รับพระราชทานทุนเล่าเรียนหลวงไปศึกษาวิชา เกษตรกรรมเขตร้อนและวิทยาศาสตร์อาณานิคม (tropical agriculture and colonial sciences) ที่เมืองวิทเซนเฮาเซิน (Witzenhausen) ประเทศเยอรมนี และสำเร็จประกาศนียบัตรวิชาพฤกษศาสตร์เขตร้อน มหาวิทยาลัยมิวนิก เมืองมิวนิก ประเทศเยอรมนี มีผลการเรียนดีเด่น
ลำดับยศและบรรดาศักดิ์

[เมื่อไร?] อำมาตย์โท พระมนตรีพจนกิจ
อนุสรณ์

รูปปั้นพระมนตรีพจนกิจ ตั้งอยู่ที่เภสัชกรรมสมาคมแห่งประเทศไทย ในพระบรมราชูปถัมภ์
ห้องพระมนตรีพจนกิจ (หม่อมราชวงศ์ชายสรรพศิลป์เครือวัลย์ ชุมแสง) (501) อาคาร 80 ปี เภสัชศาสตร์ คณะเภสัชศาสตร์ จุฬาลงกรณ์มหาวิทยาลัย
มูลนิธิพระมนตรีพจนกิจ (ม.ร.ว.ชายสรรพศิลปเครือวัลย์ ชุมแสง) หรือ ทุนพระมนตรีพจนกิจ มอบทุนการศึกษาให้กับคณะและสำนักวิชาเภสัชศาสตร์ทั่วประเทศ
ดูเพิ่ม

เภสัชกรรมสมาคมแห่งประเทศไทย ในพระบรมราชูปถัมภ์
แหล่งข้อมูลอื่น

บุคคลสำคัญ : อำมาตย์โท พระมนตรีพจนกิจ (ม.ร.ว.ชายสรรพศิลปเครือวัลย์ ชุมแสง)   (เผยแพร่ : 20 เมษ. 2554) - วารสารเภสัชกรรมไทย คณะเภสัชศาสตร์ มหาวิทยาลัยสงขลานครินทร์ เก็บถาวร 2016-03-04 ที่ เวย์แบ็กแมชชีน
ขบวนการซูเปอร์โนวา แฟลชแมน

| ขบวนการซูเปอร์โนวา แฟลชแมน |
| --- | --- |
ประเภท: Tokusatsu Superhero fiction Action Adventure
สร้างโดย: Toei
แสดงนำ: Touta Tarumi Kihachirō Uemura Yasuhiro Ishiwata Youko Nakamura Mayumi Yoshida
บรรยายโดย: Eiichi Onoda
ผู้ประพันธ์เพลง: Kōhei Tanaka
ประเทศแหล่งกำเนิด: ญี่ปุ่น
จำนวนตอน: 50
การผลิต
ผู้อำนวยการสร้าง: Moriyoshi Katō Takeyuki Suzuki
ความยาวตอน: 30 นาที
บริษัทผู้ผลิต: TV Asahi Toei Company Toei Advertising
ออกอากาศ
เครือข่าย: TV Asahi
ออกอากาศ: March 1, 1986 – February 21, 1987
การแสดงที่เกี่ยวข้อง
  ขบวนการนักสู้สายฟ้า เชนจ์แมน  ขบวนการแสง มาสค์แมน 
ขบวนการซูเปอร์โนวา แฟลชแมน หรือ โจชินเซย์ แฟลชแมน (ญี่ปุ่น: 超新星フラッシュマン; โรมาจิ: Choushinsei Furasshuman) เป็นภาพยนตร์แนว ขบวนการนักสู้ ลำดับที่ 10 ของประเทศญี่ปุ่น ออกอากาศทางสถานี ทีวีอาซาฮี ทุกวันเสาร์ เวลา 18.00-18.30 น. ตามเวลาประเทศญี่ปุ่น โดยเริ่มออกอากาศตั้งแต่เมื่อวันที่ 1 มีนาคม ค.ศ. 1986 ถึง 21 กุมภาพันธ์ ค.ศ. 1987 รวมความยาวทั้งสิ้น 50 ตอน  และมีตอนพิเศษสำหรับออกฉายในโรงภาพยนตร์อีก 2 ตอน (ออกฉายในปี 1986 และ 1987)
เนื้อเรื่องย่อ

เมื่อ 20 ปีก่อน มีมนุษย์ต่างดาวได้ลักพาตัวเด็ก 5 คน จาก 5 ครอบครัว แล้วทำการลบความทรงจำของพ่อแม่เด็กเหล่านั้น แต่โชคดีที่มนุษย์ดาวแฟลช ได้ช่วยเหลือเด็กทั้ง 5 คนจากมนุษย์ต่างดาวที่ลักพาตัวมาแต่ก็ไม่รู้ว่าพ่อแม่เด็กเป็นใครจึงไม่ได้ส่งเด็กเหล่านั้นกลับไปยังโลกเมื่อเด็กๆเหล่านั้น เติบ โตขึ้นมนุษย์ดาวแฟลช จึงได้ส่งเด็กๆเหล่านั้น ไปฝึกวิชายังดาวต่างๆในระบบสุริยะแฟลช เวลาผ่านไป 20 ปีเหล่าเด็กๆเติบโตเป็นผู้ใหญ่ มนุษย์ดาวแฟลช จึงส่งเด็กไปยังโลก เพื่อตามหาพ่อแม่ที่แท้จริง และปกป้องโลกจากจักรวรรดิ์แมช
แหล่งข้อมูลอื่น

แฟลชแมน ที่ supersentai.net เก็บถาวร 2021-04-18 ที่ เวย์แบ็กแมชชีน (ญี่ปุ่น)
แฟลชแมน ที่ supersentai.com (อังกฤษ)
แท็กซี่ (วงดนตรี)

สำหรับรถโดยสารสาธารณะ ดูที่ แท็กซี่
| แท็กซี่ |
| --- | --- |
ที่เกิด:  กรุงเทพ
แนวเพลง: ร็อก ร็อกแอนด์โรลล์
ช่วงปี: 2544 - 2549
ค่ายเพลง: แกรมมี่ แกรนด์ จีราฟเรคอร์ดส จีเอ็มเอ็ม แกรมมี่

สมาชิก: ระหัส ราชคำ (กบ) ร้องนำ/กีตาร์ อมรเทพ กิติลาภ (แป๋ม) กีตาร์ จินตกร สุวรรณหงส์ (โอ๋) กลอง อาคม นุชนิล (เอก) กีตาร์เบส
แท็กซี่ เป็นกลุ่มศิลปินเพลงร็อกจากจีเอ็มเอ็ม แกรมมี่ มีผลงานเพลงในช่วงระหว่างปี พ.ศ. 2544 - 2549 โดยสมาชิกในวง 4 คนประกอบไปด้วย ระหัส ราชคำ (กบ) - ตำแหน่งร้องนำและกีตาร์ , อมรเทพ กิติลาภ (แป๋ม) - กีตาร์ , อาคม นุชนิล (เอก) - กีตาร์เบส และ จินตกร สุวรรณหงส์ (โอ๋) - กลอง
วงแท็กซี่ มีผลงานเพลงที่โด่งดังเช่นเพลง น่านี่น่าว , ร้องไห้ทำไม, อรวรรณ, นางฟ้ากับควาย และมีเพลงที่สร้างชื่อเสียงให้กับวงอย่างมากคือเพลง คิดถึงฉันไหมเวลาที่เธอ...  โดยชื่อของวงแท็กซี่ มาจากการตั้งชื่อให้โดย ฉ่าย สมชัย ขำเลิศกุล และมีผลงานสตูดิโออัลบั้มทั้งหมด 5 ชุด และมีอัลบั้มพิเศษ 1 ชุด ก่อนที่สมาชิกจะแยกวงกันไปในปี พ.ศ. 2549
หลังจากแยกวง ระหัส ราชคำ หรือ กบ นักร้องนำและมือกีตาร์ได้ไปเป็นศิลปินเดี่ยวมีผลงานเพลงกับค่ายจีนี่เรคอร์ดส และค่ายอัพจี ส่วนอาคม นุชนิล หรือ เอก มือเบส ได้เข้าร่วมวงฟาเรนไฮธ์  และ เล่นแบ็คอัพให้กับ อัสนี วสันต์ แล้วยังได้ออกผลงานเดี่ยวเป็นอีพี 1 ชุด
ประวัติ

วงแท็กซี่ได้ออกอัลบั้มชุดแรก "Taxi" ในปี พ.ศ. 2544 โดยมีเพลงดังอย่าง "ร้องไห้ทำไม" และ  "นานี่น่าว"
ต่อมาในปี พ.ศ. 2545 ได้ออกอัลบั้มชุดที่ 2 "ท-0002" มีเพลงดังอย่าง "นางฟ้ากับควาย" และ "โกรธไม่ลง"
ปี พ.ศ. 2546 ได้ออกอัลบั้มชุดที่ 3 "Full Option" มีเพลงดังอย่าง "ก้อนเนื้อที่ยังรักเธอ", อรวรรณ, hey hey และรวมถึงเพลงดังตลอดกาล และกลายเป็นเพลงประจำวงแท็กซี่ในเวลาต่อมาอย่าง "คิดถึงฉันไหมเวลาที่เธอ..." ซึ่งมิวสิกวิดีโอเพลงนี้ได้ แพท - ณปภา ตันตระกูล มาเป็นนางเอก และทำให้แพทกลายเป็นที่รู้จักในวงการบันเทิงในเวลาต่อมา อีกทั้งเมื่อจีเอ็มเอ็ม แกรมมี่ นำมิวสิกวิดีโอเพลงนี้มาอัปโหลดลงในช่องยูทูบของจีเอ็มเอ็ม แกรมมี่เอง ก็เป็นเพลงที่เผยแพร่จริงก่อนการก่อตั้งยูทูบเพลงแรกในประเทศไทยที่สามารถทำยอดผู้รับชมได้มากกว่า 100 ล้านวิว ซึ่งเป็นเครื่องพิสูจน์ได้ว่าแม้กาลเวลาจะผ่านไปนานเท่าไหร่ก็ตาม ก็ไม่ได้ทำให้ความนิยมของเพลงนี้ลดลงไปเลย
ปี พ.ศ. 2547 ได้ออกอัลบั้มชุดที่ 4 "2548" มีเพลงดังอย่าง "หากตอนนี้เธอยังไม่เกิด" "แค่นั้นเอง" และ "ไม่ใช่หนุมาน"
ปี พ.ศ. 2548 ได้ออกอัลบั้มชุดที่ 5 ซึ่งเป็นอัลบั้มชุดสุดท้ายของวง มีเพลงดังอย่าง "ไม่หล่อขอแฟน" และ "รักเธอคนเดียว"
ผลงาน > อัลบั้ม Taxi วางแผง 18 กันยายน 2544 สังกัดแกรมมี่ แกรนด์

นานี่น่าว
ไม่เอา ไม่ยอม
ช้างเยอะ
ร้องไห้ทำไม
ต้อยต่ำกับต้อยติ่ง
ขอชาติหนึ่ง
เด็กอะไรไม่รักดี
เสียความรู้สึก
อยากทำก็ทำไป
พ่อแม่ก็สั่งสอน
ผลงาน > อัลบั้ม ท-0002 วางแผง 29กรกฎาคม2545 สังกัดจีราฟเรคอร์ดส

เรารักกันครับ
นางฟ้ากับควาย
เหลือเธอคนเดียว
ตบหัวแล้วอย่าลูบหลัง
โกรธไม่ลง
มานี่เลย
ตาอยู่
ช่างมัน
ฟ้ายังตาบอด
ขอทำดีดี
ผลงาน > อัลบั้ม Full Option วางแผง 9กันยายน2546 สังกัดจีราฟเรคอร์ดส

อรวรรณ
คิดถึงฉันไหมเวลาที่เธอ...
เธอรักฉันไหม
เอาอย่างนี้เลยเหรอ
ก้อนเนื้อที่ยังรักเธอ
ยี่ห้ออะไร
ช่างเถอะคนงาม
ให้มันถึงใจ
Hey Hey
ไอ้โก๋เอย
ผลงาน > อัลบั้ม เปิดประทุน สังกัดจีราฟเรคอร์ดส

01 จากคนเลวที่รักเธอ
02 เหลือเธอคนเดียว
03 นางฟ้ากับควาย
04 Hey Hey
05 เธอรักฉันไหม
06 ร้องไห้ทำไม
07 ก้อนเนื้อที่ยังรักเธอ
08 ขอชาติหนึ่ง
09 โกรธไม่ลง
10 ช่างเถอะคนงาม
11 ไม่เอาไม่ยอม
12 คิดถึงฉันไหมเวลาที่เธอ...
ผลงาน > อัลบั้ม 2548 วางแผง 30 พฤศจิกายน 2547 สังกัดจีราฟเรคอร์ดส

ไม่ใช่หนุมาน
หากตอนนี้เธอยังไม่เกิด
แล้วแต่คนชอบ
วันพุธ
ก็รักกับเขาเหอะ
ไม่รักเธอ (จะรักใคร)
ความรู้รอบตัว
ลุยเลย
แค่นั้นเอง
อะไรอย่างเงี๊ยะ
ผลงาน > อัลบั้ม 4#1 สี่บวกหนึ่ง วางแผง 30 พฤศจิกายน 2548 สังกัดจีราฟเรคอร์ดส

สวยข้ามซอย
ไม่หล่อขอแฟน
ปาร์ตี้ (อีกแล้ว)
รักเธอคนเดียว Feat.ไมค์ ภิรมย์พร (เพลงประกอบละคร สืบสาวราวรัก)
แล้วจะไปหา
อบายมุข
ทำบ้า ๆ แบบนั้นทำไม
ไม่เชื่ออย่าลบหลู่
ปีศาจหลงทาง
90
ผลงานเดี่ยว

กบ แท็กซี่
ผลงานเดี่ยว > อัลบั้ม Exit  วางแผง ก.พ.2550 สังกัด จีนี่ เรคคอร์ดส

กอดใจไม่กอดคอ
ใคร
หนึ่งบวกหนึ่งเป็นหนึ่ง
ไม่สบาย
ซุปเปอร์สตอ
Hero (I wanna be your hero)
เจ้าชู้ยักษ์
โชคดีที่รักเธอ
อยากเปลี่ยนแฟนใหม่
เนรคุณ
ผลงานเดี่ยว > อัลบั้ม หนึ่งเดียว วางแผง 24 มีนาคม 2554 สังกัด UP^G

อภัย
ขอถามเข้าประเด็น
สวยลำบากใจ
ขอได้ไหม...ช่วยเป็นแฟนเลย
เหงาเหมือนกันไหมในคืนนี้
จะมีสิทธิ์ไหม (ใช้คำว่ารักกับเธอ)
ยอมโง่
ประโยคเจ็บ
เมื่อก่อน ตอนนี้
สรุปสั้น ๆ ว่ารักเธอ
อำเภอพนัสนิคม

| อำเภอพนัสนิคม |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Phanat Nikhom
คำขวัญ: พระพนัสบดีคู่บ้าน จักสานคู่เมือง ลือเลื่องบุญกลางบ้าน ตำนานพระรถ-เมรี ศักดิ์ศรีเมืองสะอาด เก่งกาจการทายโจ๊ก
แผนที่จังหวัดชลบุรี เน้นอำเภอพนัสนิคม
พิกัด: 13°27′6″N 101°10′36″E﻿ / ﻿13.45167°N 101.17667°E﻿ / 13.45167; 101.17667
ประเทศ:  ไทย
จังหวัด: ชลบุรี
พื้นที่
 • ทั้งหมด: 450.9 ตร.กม. (174.1 ตร.ไมล์)
ประชากร (2566)
 • ทั้งหมด: 125,851 คน
 • ความหนาแน่น: 279.11 คน/ตร.กม. (722.9 คน/ตร.ไมล์)
รหัสไปรษณีย์ : 20140, 20240 (เฉพาะหมู่ที่ 4-5, 8-11, 14-15 ตำบลนาเริก และหมู่ที่ 4-6, 10-11 ตำบลนาวังหิน)
รหัสภูมิศาสตร์: 2006
ที่ตั้งที่ว่าการ: ที่ว่าการอำเภอพนัสนิคม ถนนเมืองเก่า ตำบลพนัสนิคม อำเภอพนัสนิคม จังหวัดชลบุรี 20140
 ส่วนหนึ่งของสารานุกรมประเทศไทย
พนัสนิคม เป็นอำเภอของจังหวัดชลบุรี พื้นที่ส่วนใหญ่เป็นที่ราบลุ่ม ประชากรส่วนใหญ่นับถือพุทธศาสนา อดีตมีสถานะเป็นเมืองชั้นจัตวา ชื่อเมืองพนัสนิคม สังกัดกรมท่า ต่อมาย้ายไปสังกัดกระทรวงมหาดไทย และมาเป็นอำเภอพนัสนิคมขึ้นกับเมืองชลบุรี มณฑลปราจีน ในปัจจุบันเป็นอำเภอในจังหวัดชลบุรี
ที่ตั้งและอาณาเขต

อำเภอพนัสนิคมตั้งอยู่ทางทิศเหนือของจังหวัดชลบุรี ห่างจากตัวจังหวัดไปทางตะวันออกประมาณ 22 กิโลเมตรตามเส้นทางถนนศุขประยูร มีอาณาเขตติดต่อกับพื้นที่การปกครองข้างเคียงดังต่อไปนี้
ทิศเหนือ ติดต่อกับอำเภอแปลงยาวและอำเภอบ้านโพธิ์ (จังหวัดฉะเชิงเทรา)
ทิศตะวันออก ติดต่อกับอำเภอเกาะจันทร์
ทิศใต้ ติดต่อกับอำเภอบ่อทองและอำเภอบ้านบึง
ทิศตะวันตก จรดอำเภอพานทอง
การแบ่งเขตการปกครอง > การปกครองส่วนภูมิภาค

อำเภอพนัสนิคมแบ่งการปกครองท้องที่เป็น 20 ตำบล 185 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. | พนัสนิคม |  | (Phanat Nikhom) |  |  | - |  |  | 11. | ท่าข้าม |  | (Tha Kham) |  |  | 07 หมู่บ้าน |
| 2. | หน้าพระธาตุ |  | (Na Phra That) |  |  | 11 หมู่บ้าน |  |  | 12. | หนองปรือ |  | (Nong Prue) |  |  | 10 หมู่บ้าน |
| 3. | วัดหลวง |  | (Wat Luang) |  |  | 07 หมู่บ้าน |  |  | 13. | หนองขยาด |  | (Nong Khayat) |  |  | 08 หมู่บ้าน |
| 4. | บ้านเซิด |  | (Ban Soet) |  |  | 08 หมู่บ้าน |  |  | 14. | ทุ่งขวาง |  | (Thung Khwang) |  |  | 10 หมู่บ้าน |
| 5. | นาเริก |  | (Na Roek) |  |  | 15 หมู่บ้าน |  |  | 15. | หนองเหียง |  | (Nong Hiang) |  |  | 16 หมู่บ้าน |
| 6. | หมอนนาง |  | (Mon Nang) |  |  | 12 หมู่บ้าน |  |  | 16. | นาวังหิน |  | (Na Wang Hin) |  |  | 11 หมู่บ้าน |
| 7. | สระสี่เหลี่ยม |  | (Sa Si Liam) |  |  | 11 หมู่บ้าน |  |  | 17. | บ้านช้าง |  | (Ban Chang) |  |  | 07 หมู่บ้าน |
| 8. | วัดโบสถ์ |  | (Wat Bot) |  |  | 11 หมู่บ้าน |  |  | 18. | โคกเพลาะ |  | (Khok Phlo) |  |  | 08 หมู่บ้าน |
| 9. | กุฎโง้ง |  | (Kut Ngong) |  |  | 06 หมู่บ้าน |  |  | 19. | ไร่หลักทอง |  | (Rai Lak Thong) |  |  | 11 หมู่บ้าน |
| 10. | หัวถนน |  | (Hua Thanon) |  |  | 09 หมู่บ้าน |  |  | 20. | นามะตูม |  | (Na Matum) |  |  | 07 หมู่บ้าน |
การแบ่งเขตการปกครอง > การปกครองส่วนท้องถิ่น

ท้องที่อำเภอพนัสนิคมประกอบด้วยการปกครองส่วนท้องถิ่น 20 แห่ง ได้แก่
เทศบาลเมืองพนัสนิคม ครอบคลุมพื้นที่ตำบลพนัสนิคมทั้งตำบล
เทศบาลตำบลหมอนนาง ครอบคลุมพื้นที่ตำบลหมอนนางทั้งตำบล
เทศบาลตำบลกุฎโง้ง ครอบคลุมพื้นที่ตำบลกุฎโง้งทั้งตำบล
เทศบาลตำบลหัวถนน ครอบคลุมพื้นที่ตำบลหัวถนนทั้งตำบล
องค์การบริหารส่วนตำบลหน้าพระธาตุ ครอบคลุมพื้นที่ตำบลหน้าพระธาตุทั้งตำบล
องค์การบริหารส่วนตำบลวัดหลวง ครอบคลุมพื้นที่ตำบลวัดหลวงทั้งตำบล
องค์การบริหารส่วนตำบลบ้านเซิด ครอบคลุมพื้นที่ตำบลบ้านเซิดทั้งตำบล
องค์การบริหารส่วนตำบลนาเริก ครอบคลุมพื้นที่ตำบลนาเริกทั้งตำบล
องค์การบริหารส่วนตำบลสระสี่เหลี่ยม ครอบคลุมพื้นที่ตำบลสระสี่เหลี่ยมทั้งตำบล
องค์การบริหารส่วนตำบลวัดโบสถ์ ครอบคลุมพื้นที่ตำบลวัดโบสถ์ทั้งตำบล
องค์การบริหารส่วนตำบลท่าข้าม ครอบคลุมพื้นที่ตำบลท่าข้ามทั้งตำบล
องค์การบริหารส่วนตำบลหนองปรือ ครอบคลุมพื้นที่ตำบลหนองปรือทั้งตำบล
องค์การบริหารส่วนตำบลหนองขยาด ครอบคลุมพื้นที่ตำบลหนองขยาดทั้งตำบล
องค์การบริหารส่วนตำบลทุ่งขวาง ครอบคลุมพื้นที่ตำบลทุ่งขวางทั้งตำบล
องค์การบริหารส่วนตำบลหนองเหียง ครอบคลุมพื้นที่ตำบลหนองเหียงทั้งตำบล
องค์การบริหารส่วนตำบลนาวังหิน ครอบคลุมพื้นที่ตำบลนาวังหินทั้งตำบล
องค์การบริหารส่วนตำบลบ้านช้าง ครอบคลุมพื้นที่ตำบลบ้านช้างทั้งตำบล
องค์การบริหารส่วนตำบลโคกเพลาะ ครอบคลุมพื้นที่ตำบลโคกเพลาะทั้งตำบล
องค์การบริหารส่วนตำบลไร่หลักทอง ครอบคลุมพื้นที่ตำบลไร่หลักทองทั้งตำบล
องค์การบริหารส่วนตำบลนามะตูม ครอบคลุมพื้นที่ตำบลนามะตูมทั้งตำบล
พระพุทธรูปประจำเมือง

พระพนัสบดี (ประกอบด้วยสัตว์ 3. ชนิด ครุฑ โค หงส์)
ประเพณีท้องถิ่น

ประเพณีงานบุญกลางบ้าน
ประเพณีไหว้พระจันทร์
สถานที่สำคัญ โบราณสถาน โบราณวัตถุ และแหล่งโบราณคดี

พระพนัสบดี
พระพุทธมิ่งเมือง
หลวงพ่อติ้ว (พระติ้ว พนัสนิคม)
โบราณสถานเมืองพระรถ พนัสนิคม
ศาลหลักเมืองพนัสนิคม (ศาลเจ้าพ่อหลักเมืองพนัสนิคม)
โบราณสถานสระน้ำสระสี่เหลี่ยม
โบราณสถานเนินดินโคกพนมดี
โบราณสถานวัดโบสถ์
โบราณสถานหอไตร วัดใต้ต้นลาน
แหล่งโบราณคดีวัดหัวถนน
แหล่งโบราณคดีหนองโน
แหล่งโบราณคดีที่ฝังศพโบราณบ้านเหนือ
แหล่งโบราณคดีบ้านบนเนิน
แหล่งโบราณคดีโคกพุทรา
แหล่งค้างคาวแม่ไก่ วัดหลวงพรหมาวาส
ถ้ำนางสิบสอง
ตลาดเครื่องจักสานพนัสนิคม
อนุสรณ์สถานชาตรี ศรีชล
สถานศึกษา

โรงเรียนพนัสพิทยาคาร
โรงเรียนอนุบาลพนัสศึกษาลัย
โรงเรียนวัฒนานุศาสน์
โรงเรียนเทพศิรินทร์ชลบุรี (อุทกฯ อุปถัมภ์)
โรงเรียนทุ่งเหียงพิทยาคม
โรงเรียนหัวถนนวิทยา
วิทยาลัยการอาชีพพนัสนิคม
โรงเรียนบุญญวิทยาคาร
โรงเรียนท่าข้ามพิทยาคม